Επιχείρηση Χρυσό Χέρι

Η Επιχείρηση Χρυσό Χέρι (), όπως ονομάστηκε από τις Δυνάμεις Άμυνας του Ισραήλ, ήταν μια στρατιωτική επιχείρηση και επιχείρηση διάσωσης ομήρων που διεξήχθη σε συνεργασία με την Σιν Μπετ, την Yamam (αντιτρομοκρατική μονάδα της Ισραηλινής Αστυνομίας) και τις Δυνάμεις Άμυνας (IDF) για να σώσουν δύο πολίτες που απήχθησαν κατά την διάρκεια της επίθεσης στο Νιρ Γιτζάκ στις 7 Οκτωβρίου 2023 από την Χαμάς. Η επιχείρηση άρχισε στις 12 Φεβρουαρίου 2024, στις 1:49 π.μ. κατά την διάρκεια μαχών στη Λωρίδα της Γάζας και τελείωσε με επιτυχία με την διάσωση των ομήρων, ενώ τραυματίστηκε ελαφρά ένας στρατιώτης. Τουλάχιστον 74 Παλαιστίνιοι σκοτώθηκαν από πυρά της αεροπορίας που χρησιμοποιήθηκαν ως κάλυψη για την επιχείρηση.

 Υπόβαθρο 
Τις πρωινές ώρες της 7ης Οκτωβρίου 2023, η Χαμάς και συμμαχικές οργανώσεις, εξάπλωσαν μια αιφνιδιαστική επίθεση κατά του Ισραήλ. Χιλιάδες ρουκέτες εκτοξεύτηκαν από την Λωρίδα της Γάζας και περίπου 3.500 μαχητές διείσδυσαν το Ισραήλ όπου επιτέθηκαν σε δεκάδες πόλεις και στρατιωτικές εγκαταστάσεις κοντά στην Γάζα. 1.139 Ισραηλινοί και ξένοι υπήκοοι σκοτώθηκαν και 248 άλλοι απήχθησαν και κρατήθηκαν όμηροι. Οι Ισραηλινό-Αργεντινοί πολίτες, Fernando Simon Marman και Luis Herr απήχθησαν στη Λωρίδα της Γάζας από το Κιμπούτς Νιρ Γιτζάκ στο πλαίσιο της επίθεσης στο Νιρ Γιτζάκ στις 7 Οκτωβρίου 2023.

 Αεροπορικές επιδρομές 
Σύμφωνα με την Associated Press, οι Ισραηλινές αεροπορικές επιδρομές άρχισαν στη Ράφα την 1:50 π.μ. στις 12 Φεβρουαρίου, ένα λεπτό μετά την αρχή της επιχείρησης διάσωσης ομήρων σε ένα σπίτι στην περιοχή Σαπούρα της Ράφα. Ο Ισραηλινός στρατός ισχυρίστηκε ότι διεξήγαγε μια σειρά αεροπορικών επιδρομών σε αυτήν την περιοχή, ενώ ο δήμος της Ράφα ισχυρίστηκε ότι καταστράφηκαν τουλάχιστον δυο τζαμιά και αρκετά σπίτια κατέρρευσαν.

Η κυβέρνηση του Ισραήλ δήλωσε ότι η αεροπορικές επιδρομές που είχαν ως αποτέλεσμα τουλάχιστον 67 θανάτους, διεξήχθησαν ως παραπλάνηση για να σώσουν τους δυο όμηρους. Η προθέσεις του Ισραήλ με τις επιδρομές, σύμφωνα με τον στρατιωτικό εκπρόσωπο Ταγματάρχη Nir Dinar ήταν "Να κτυπήσουν κέντρα στρατιωτικών επιχειρήσεων της Χαμάς, να συγχύσουν τους μαχητές, να διακόψουν την επαφή μεταξύ τους απαγωγείς των ομήρων και τους διοικητές τους και να παρέχουν κάλυψη για την απόδραση".

Το λεγόμενο Υπουργείο Υγείας της Γάζας, το οποίο ελέγχει η Χαμάς, αρχικά δήλωσε ότι σκοτώθηκαν 67 άμαχοι συμπεριλαμβανόμενο γυναικόπαιδα κατά την επιχείρηση του Ισραήλ με αυτό το νούμερο να αυξάνεται στους 94 μετά από λίγο. Το Ισραήλ ισχυρίστηκε ότι πολλοί από αυτούς ήταν μαχητές ενώ η το Υπουργείο Υγείας της Γάζα είπε ότι 70% ήταν πολίτες. Άλλες εγκαταστάσεις (Όπως το τζαμί Αλ-χούτα) επλήγησαν και το AP ανέφερε ότι οι αεροπορικές επιδρομές ισοπέδωσαν αρκετές οικίες σε ένα καταυλισμό προσφύγων.

 Επιχείρηση διάσωσης 
Η Yamam, η Σιν Μπετ και η Σαγιετέτ 13 άρχισαν να δουλεύουν για αυτήν την επιχείρηση για αρκετό καιρό αλλά η συνθήκες στο πεδίο (Μέχρι τις 12 Φεβρουαρίου) δεν τους επέτρεψε να εκτελέσουν την επιχείρηση. Στο κέντρο επιχειρήσεων ήταν αναμεταξύ άλλων, ο υπεύθυνος της Σιν Μπετ, ο Επιτελάρχης, ο Αρχηγός Αστυνομίας, ο διοικητής της Yamam, ο αρχηγός στρατιωτικών πληροφοριών, ο υπεύθυνος της διοίκησης επιχειρήσεων και ο διοικητής της Αεροπορίας και μετά ήρθε ο Υπουργός Άμυνας και ο Πρωθυπουργός.

Ο εκπρόσωπος της IDF Daniel Hagari δήλωσε ότι η επιχείρηση έγινε περίπου στις 1:49 π.μ. με συντονισμένες πρωινές αεροπορικές επιδρομές από την Ισραηλίτικη αεροπορία να αρχίζουν ένα λεπτό μετά την έναρξη της επιχείρησης όταν κοιμούνταν οι μαχητές. Ισχυρισμοί λένε ότι η Yamam απέκτησε πρόσβαση στο κτίριο με τους ομήρους στη Ράφα με καταρρίχηση από την στέγη κτιρίου.

Όταν άρχισαν οι επιδρομές, οι στρατιώτες, σύμφωνα με πληροφορίες, κάλυψαν τους όμηρους με τα σώματα τους ώστε να τους προστατέψουν από τα συντρίμμια. Οι στρατιώτες εκκένωσαν το κτίριο από τον δεύτερο όροφο με τους διασωθέντες ομήρους με καταρρίχηση λόγο του ότι υπήρχαν ανησυχίες ότι κρυβόταν παραπάνω μαχητές στον πρώτο όροφο. Ένας Ισραηλινός στρατιώτης τραυματίστηκε ελαφρά όταν έπεσε από ύψος. Η διάρκεια της επιχείρησης ήταν περίπου μία ώρα.

Η εκκένωση των στρατιωτών και των ομήρων έγινε μέσω ελικοπτέρου που μετέφερε τους ομήρους πίσω στο Ισραήλ με χειριστές της Shayetet 13, της μονάδας 5515 και την 7η Τεθωρακισμένη Ταξιαρχία. Οι δύο όμηροι οδηγήθηκαν για ιατρικές εξετάσεις στο ιατρικό κέντρο Sheba που αναφέρθηκε ότι η κατάσταση τους υπό γενικές γραμμές ήταν σταθερή αλλά ήταν πολύ αδύνατοι και υπέστησαν από σημαντική απώλεια βάρους.

 Συνέπειες 
Η επιχείρηση σχολιάστηκε έντονα στα ισραηλινά μέσα ενημέρωσης, τα οποία επαίνεσαν τις δυνάμεις ασφαλείας για την επιτυχημένη επιχείρηση. Επίσης, έλαβε σημαντική κάλυψη από τα μέσα ενημέρωσης σε όλο τον κόσμο. Ο πρωθυπουργός του Ισραήλ, Μπενιαμίν Νετανιάχου, ο υπουργός Άμυνας Γιοάβ Γκάλαντ και ο αρχηγός Αστυνομίας, Γιαάκοφ Σαμπτάι, συναντήθηκαν με τους στρατιώτες που συμμετείχαν στην αποστολή και τους συνεχάρησαν για την επιτυχία τους. Ένας εκπρόσωπος της Χαμάς χαρακτήρισε τις αεροπορικές επιδρομές ως μια σειρά από "φρικτές σφαγές εναντίον ανυπεράσπιστων αμάχων και εκτοπισμένων παιδιών, γυναικών και ηλικιωμένων".

 Παραπομπές 

Κατηγορία:Πόλεμος Χαμάς-Ισραήλ το 2023
Κατηγορία:Χαμάς
Κατηγορία:Εγκλήματα πολέμου
Κατηγορία:Εγκλήματα κατά της ανθρωπότητας
Κατηγορία:Ισραηλινοπαλαιστινιακή σύγκρουση
Κατηγορία:Γεγονότα το 2024
Κατηγορία:Γεγονότα στο Ισραήλ